ตรึงราคาพลังงานทุกชนิด ตลอด 11 วัน เป็นของขวัญปีใหม่ 2565 ให้ประชาชน
นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เปิดเผยว่า กระทรวงพลังงานและหน่วยงานในสังกัด ได้จัดทำโครงการของขวัญปีใหม่ 2565 ให้กับประชาชน โดยมุ่งเน้นการลดภาระค่าใช้จ่ายด้านพลังงาน สนับสนุนกิจกรรมในการสร้างความสุขให้คนไทย ช่วงเทศกาลปีใหม่ ด้วยการตรึงราคาน้ำมันทุกชนิดตลอด 11 วัน ระหว่างวันที่ 25 ธันวาคม 2564 - วันที่ 4 มกราคม 2565 เฉพาะสถานีบริการของ PTT Station ตรึงราคาน้ำมันดีเซลไม่เกิน 30 บาทต่อลิตรถึงสิ้นเดือนมีนาคม 2565 ขยายส่วนลด LPG จำนวน 100 บาทต่อคนต่อเดือนจนถึง 31 มกราคม 2565 ตรึงราคา LPG อยู่ที่ 318 บาท/ถัง 15 กิโลกรัม จนถึง 31 มกราคม 2565 ตรึงราคา NGV อยู่ที่ 15.59 บาทต่อกิโลกรัม จนถึง 15 กุมภาพันธ์ 2565 นอกจากนี้ ยังแจกคูปองส่วนลดอุปกรณ์ไฟฟ้าเบอร์ 5 มูลค่า 500 บาท จำนวน 10,000 สิทธิ์ และส่วนลด 50% สำหรับเลือกซื้อสินค้าชุมชนและที่พักบนเขื่อนของการไฟฟ้าฝ่ายผลิตแห่งประเทศไทย